PLANINSKO DRUŠTVO CELJE MATICA                                                                         Celje,  18. 11. 2010 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

V ZALEDJU VINODOLA 

MEDVEDJAK,  MEDVIÐAK ali MEDVEĐAK,  1027 m, 

V NEDELJO,  28. NOVEMBRA 2010

MED OTOKOM KRKOM IN CELINO LEŽI VINODOL, DOLINA VINSKE TRTE. 

PRED POGLEDI Z MORJA GA SKRIVA NIZEK A DOLG KAMNIT HRBET,

KI GA JE USPELO PREGLODATI LE REČICI DUBRAČINI,

DA SE LAHKO V CRIKVENICI IZLIVA V VINODOLSKI MORSKI KANAL.

ZALEDJE VINODOLA ŠČITIJO TRIJE POSTAVNI VRHOVI Z ROBA KAPELSKE PLANOTE: 

MEDVEDJAK, KOBILJAK IN ZAGRADSKI VRH. 

MED NJIMI JE MEDVEDJAK S SVOJO BLEČEČE BELO PIRAMIDO NAJIZRAZITEJŠI. 

ŽE LETA 1874 GA V SVOJEM VODNIKU NI OPISAL NIHČE DRUG KOT dr. Johannes Frischauf, 

POT NA NAJLEPŠI RAZGLEDNIK NA OTOK KRK PA JE BILA PRVIČ OZNAČENA 1911. LETA. 

ČEZ MEDVEDJAK 

VAS SKOZI VINODOL PO LAHKIH PLANINSKIH POTEH VABIMO NA MORJE. 

S POSTAJALIŠČA PRED GRADBIŠČEM NA GLAZIJI OB LJUBLJANSKI CESTI 

SE Z NAROČENIM AVTOBUSOM ODPRAVIMO OD PETIH ZJUTRAJ, OB 5:00. 

Z ROBA LJUBLJANSKEGA BARJA ZAVZAMEMO TURJAK, 

ZDRSNEMO SKOZI RIBNICO IN KOČEVJE TER SE SPUSTIMO H KOLPI. 

LE Z VELJAVNO OSEBNO IZKAZNICO ALI POTNIM LISTOM 

SE SMEMO IZ PETRINE, 225 m, PELJATI ČEZ MOST V BROD NA KOLPI, 224 m. 

CESTA SE POVZPNE NA DELNICE, 698 m, 

NAJVEČJE NASELJE NA RAZSEŽNI PLANOTI GORSKEGA KOTARJA IN BLIŽNJE KAPELE. 

Z AVTOMOBILSKE CESTE A6 PROTI REKI ZDRSNEMO ŽE V BLIŽNJIH VRATIH. 

Z OBALE UMETNEGA JEZERA BAJER NA FUŽINAH, 732 m, NI VEČ DALEČ V LIČ, 726 m, 

KJER JE NA ZAHODNEM ROBU KRAŠKEGA POLJA KONEC DANAŠNJE JUTRANJE VOŽNJE. 

NA JUGU SE POLJE KONČA OB VZNOŽJU SLEMEN MEDVEDJAKA IN KOBILJEKA. 

SKOZI MALI KOBILJEK VOZIJO PO 522 metrov DOLGEM PREDORU VLAKI NA REKO, 

POD VELIKIM KOBILJEKOM PA TEČE VODA IZ BAJERJA NA  

Peltonove TURBINE ELEKTRARNE Nikole Tesle V VINODOLU 658 metrov NIŽE Z MOČJO 90 MW. 

DA BI SE OGNILI SLABI CESTI ČEZ SEDLO MED KOBILJEKOM IN MEDVEDJAKOM, 

SE ODLOČIMO ZA VZPON PO GOZDNI CESTI, KI SE ŠELE NA SLEMENU 15 minut POD VRHOM PRIDRUŽI DRUGIM OZNAČENIM SMEREM NA VELIKI KOBILJAK, 1119 m. 

SESTOPIMO PROTI ZAHODU PO NEBEŠKI STEZI, OZNAČENI Š ŠTEVILKO 5, 

KI NAS KMALU NAPOTÍ NA PRIMORSKO STRAN PODNEBNE LOČNICE 

IN SKOZI FALČJO DRAGO, okoli 860 m, PO SKALAH PRIPELJE NA MEDVIĐAK, 1027 m. 

Z MEDVEDJAKA SE VRNEMO PO ISTI SMERI, 

VENDAR PRAV KMALU ZAVIJEMO NA ZELENO STEZO, OZNAČENO Š ŠTEVILKO 4, 

Z NJE PA NA POVEZOVALNO POT V VINODOL. 

GOŠČAVE JE KMALU KONEC NA PAŠNIKIH ZEBAR, 879 m, 

ODKODER ŠE VZLETAJO ZMAJI, V NAČRTU PA JE POLJE VETRNIC ZA NOVE MEGAVATE... 

KO SMO SI MORDA RAZŠIRILI OBZORJE ŠE NA VELEM TIČU, 923 m, 

SESTOPIMO PO okoli 6 urah ČEZ KRAŠKI ROB V VAS TRIBALJ, 56 m, BLIZU UMETNEGA JEZERA. 

ČE BO ŠE KAJ DNEVA, JO MAHNEMO ČEZ PRELAZ SVETEGA KUZME, okoli 290 m, 

PO POTI PREK VINODOLSKEGA HRBTA V OBMORSKI DRAMALJ BLIZU CRIKVENICE. 

DOMOV SE VRNEMO DO 22. ure MIMO REKE IN SKOZI ILIRSKO BISTRICO. 

NAVZLIC BLIŽINE MORJA NA POTI ČEZ PODNEBNO LOČNICO NI VEDNO PRIJETNO TOPLO! 

PRIJAVIMO SE V DRUŠTVENI PISARNI, PRISPEVEK ZA PREVOZ PA ZNAŠA 24,00 evrov. 

                                                      SONČEN DAN NAD VINODOLOM!                                Tone Primožič

